PATVIRTINTA

Kelmės rajono socialinių paslaugų centro

direktoriaus

2022 m. vasario 22 d. įsakymu Nr. V-109

**KELMĖS RAJONO SOCIALIAI REMTINIEMS ASMENIMS**

**NEMOKAMO MAITINIMO TALONŲ SKYRIMO TVARKOS APRAŠAS**

 **I SKYRIUS**

**BENDROSIOS NUOSTATOS**

 1. Nemokamo maitinimo talonų skyrimo tvarkos aprašas (toliau – tvarkos aprašas) reglamentuoja nemokamų maitinimo talonų gavėjų kategorijas, talonų gavimo sąlygas, dokumentų gauti paramą pateikimą, skyrimą ir išdavimą Kelmės rajone gyvenančioms ir deklaravusioms gyvenamąją vietą šeimoms, vieniems gyvenantiems asmenims, kurie dėl nedarbo ar kitų aplinkybių yra atsidūrę ypač sunkioje materialinėje padėtyje ir negali patenkinti gyvybinių poreikių.

**II SKYRIUS**

**NEMOKAMO MAITINIMO TALONŲ GAVĖJŲ KATEGORIJOS**

 2. Nemokamo maitinimo talonus (toliau – talonus) gali gauti:

 2.1. asmenys, grįžę iš laisvės atėmimo įstaigos, kai įstaigoje buvimo laikotarpis ne trumpesnis kaip 6 mėnesiai, ir kai asmuo kreipiasi ne vėliau kaip per 1-2 mėnesius nuo išėjimo iš laisvės atėmimo įstaigos dienos;

2.2. asmenys, neturintys teisės gauti socialinės pašalpos, kuriems dėl skurdo, benamystės reikalinga skubi pagalba;

2.3. asmenys, sergantys onkologinėmis ir kitomis ligomis, kurių pajamos vienam šeimos nariui kreipimosi metu neviršija 1,5 VRP.

2.4. kitais šiame tvarkos apraše nenumatytais atvejais, atsižvelgiant į šeimos ar vieno gyvenančio asmens socialinę, materialinę padėtį ir kitas aplinkybes, įrodančias paramos būtinumą, ir remiantis buities tyrimo akte pateikta Kelmės rajono socialinių paslaugų centro socialinio darbo organizatoriaus ar seniūnijos vyriausiojo specialisto išmokoms išvada.

*Punkto pakeitimas:*

*Nr. V-207, 2023-05-29*

**III SKYRIUS**

**DOKUMENTŲ PATEIKIMAS**

3. Rajono gyventojai, norintys gauti talonus, prašymus pateikia Kelmė rajono socialinių paslaugų centrui.

*Punkto pakeitimas:*

*Nr. V-207, 2023-05-29*

4. Prie prašymų pagal aplinkybes pridedami šie dokumentai:

4.1. pažymos apie asmens (šeimos) pajamas (per praėjusius 3 mėn.);

4.2. asmens tapatybę patvirtinantis dokumentas (pasas ar asmens tapatybės kortelė);

4.3. neįgaliojo ar pensininko pažymėjimas;

4.4. pažyma apie šeimos sudėtį;

4.5. pažyma apie paleidimą iš laisvės atėmimo įstaigos. (Jei asmuo grįžęs iš laisvės atėmimo įstaigos);

4.6. gydymo įstaigos pažyma apie ligą, atliktą operaciją (forma Nr. 027/a, stacionaro epikrizė);

4.7. kiti dokumentai pagal poreikį.

 **IV SKYRIUS**

**TALONŲ SKYRIMAS**

 5. Prašymus dėl talonų skyrimo (išskyrus asmenų, grįžusių iš laisvės atėmimo įstaigos) svarsto Kelmės rajono savivaldybės administracijos socialinės paramos klausimams spręsti komisija (toliau – Komisija), atsižvelgdama į šį aprašą.

6. Komisija, išnagrinėjusi prašymus, nusprendžia, kiek talonų ir kuriam laikui asmeniui (šeimai) skiriama, ir rekomendacijas pateikia Socialinių paslaugų centro direktoriui, kuris savo sprendimu paskiria talonus konkretiems asmenims.

 7. Asmenims, grįžusiems iš laisvės atėmimo įstaigų, skiriama 30 vienetų talonų socialinių paslaugų centro direktoriaus sprendimu.

 8. Vieno nemokamo maitinimo talono suma yra 2 Eur.

*Punkto pakeitimas:*

*Nr. V-207, 2023-05-29*

 **V SKYRIUS**

 **TALONŲ IŠDAVIMAS IR REALIZAVIMAS**

9. Gyventojams paskirti talonai išduodami socialinių paslaugų centro direktoriaus sprendimu.

10. Talonai registruojami socialinių paslaugų centro talonų išdavimo žurnale, kuriame už gautus talonus pasirašo gavėjai.

 11. Negalinčių pasiimti asmenų (dėl svarbių priežasčių) talonai gali būti išduodami globėjams, rūpintojams, ar kitiems gavėjo įgaliotiems asmenims.

 **VI SKYRIUS**

**ATSAKOMYBĖ, APSKAITA IR KONTROLĖ**

12. Asmuo (šeima) atsako už pateiktos informacijos teisingumą.

13. Lėšos, skirtos nemokamo maitinimo talonams, apskaitomos socialinių paslaugų centre.

14. Lėšų panaudojimo kontrolę vykdo Kontrolės ir audito tarnyba.

 **VII SKYRIUS**

**APSKUNDIMO TVARKA**

 15. Centro direktoriaus sprendimas dėl nemokamo maitinimo talonų skyrimo ar neskyrimo gali būti skundžiamas Komisijai.

 \_\_\_\_\_\_\_\_\_\_\_\_\_\_\_\_\_\_\_\_\_

PATVIRTINTA

Kelmės rajono socialinių paslaugų centro

direktoriaus

2023 m. gegužės 29 d. įsakymu Nr. V-207

(Nemokamo maitinimo talonų formos pavyzdys)

Pirmoje talono pusėje – įstaigos, išduodančios talonus, antspaudas.

|  |
| --- |
| Nemokamo maitinimo talonasKaina 2 Eur20\_\_ m.A. V. |

Antroje talono pusėje – parduotuvių, su kuriomis sudarytos prekių pirkimo sutartys, antspaudas.